**FILOZOFSKI FAKULTET**

**Studijski program za predškolsko vaspitanje i obrazovanje**

**Sadržaj prijemnog ispita za upis na master studije predškolskog vaspitanja i obrazovanja**

Upis studenata na prvu godinu master studija predškolskog vaspitanja i obrazovanja se vrši u skladu sa Pravilnikom o uslovima, kriterijumima i postupku upisa na master studije Univerziteta Crne Gore.

Master studije predškolskog vaspitanja i obrazovanja (u trajanju od dvije godine ili 120 ECTS) mogu upisati studenti koji su završili osnovne studije predškolskog vaspitanja i obrazovanja (u trajanju od tri godine sa prikupljenih 180 ECTS) i položili predviđeni prijemni ispit.

Kriterijum za upis pored rezultata postignutih po završetku osnovnih studija podrazumijeva i **polaganje prijemnog ispita koji obuhvata**:

* **Intervju (provjera govornih sposobnosti, motivacije i interesovanja)**
* **Izrada scenarija realizacije planirane aktivnosti na zadatu temu (rani, predškolski ili rani školski uzrast-prvi razred osnovne škole)**
* **Test znanja iz metodičke grupe predmeta**

Prijemni ispit ima eliminatorni karakter, preciznije, kandidat/kandidatkinja mora da ostvari predviđeni minimum kako bi se dalje rangiralo postignuće. Rangiranje bi se vršilo prema zbiru prosječne ocjene sa osnovnih studija i bodova ostvarenih na položenom prijemnom ispitu.

Studijski program za predškolsko vaspitanje i obrazovanje